Sasi The Don

Sasidharan a/l Chandran atau lebih dikenali sebagai Sasi The Don (lahir 11 November 1978) ialah seorang penyanyi, penulis lagu dan penerbit rakaman Malaysia. Dikenali sebagai "Duta Reggae Asia", beliau merupakan artis Tamil Malaysia pertama yang mencipta kejayaan arus perdana dengan mempersembahkan lagu-lagu Tamil Asli kepada penonton bukan Tamil.

Beliau telah menjual lebih dari 100,000 salinan albumnya. Sepanjang kerjayanya, Sasi telah memenangi pelbagai anugerah termasuk Anugerah Era, Anugerah Bintang Popular Berita Harian, Anugerah Industri Muzik dan Anugerah MACP.

Kerjaya muzik
Pada tahun 2001, Sasi the Don melancarkan album pertamanya, Manitha Piravi yang telah terjual sebanyak 19,000 unit. Beliau diundang untuk menjadi pembuka tirai konsert dua penyanyi India Selatan, Anuradha Sriram dan Shankar Mahadevan, di Kuala Lumpur.

Beliau menembusi pasaran United Kingdom pada awal tahun 2002 dengan lagu "The Tide is High" yang merupakan nyanyian asal kumpulan Jamaica, The Paragon. Album keduanya For Real yang mengandungi hits seperti "Anbe" dan "Suatu Impian" duet bersama Amy Search, album ini terjual lebih dari 8000 unit. Album ketiganya, An Asian Dancehall Revolution dikeluarkan pada 2006 dengan lagu hits "Holdup" duet bersama Apache Indian.

Lima tahun kemudian, beliau muncul dengan album keempat, Don't Panic! It's Just Music. Kos pembikinan album ini mencecah RM120 ribu. Album ini menyaksikan Sasi bekerjasama dengan Anita Sarawak, Jaclyn Victor dan Rabbit Mac. Untuk mempromosikan album ini, beliau mengadakan dua konsert jelajah yang diadakan di Pulau Pinang dan Johor.

Pada tahun 2017, Sasi tampil dengan single "Memang Mudah" di mana beliau bekerjasama dengan rapper, Altimet dan Maya Hanum. Lagu itu dirakamkan sempena ulang tahun ke-9 syarikat pengiklanan, Mudah.my.

Sasi The Don melancarkan single terbarunya bertajuk "ABCD" selepas empat tahun menyepi, di mana beliau berduet bersama penyanyi latar India, Anuradha Sriram. Lagu ini digubah oleh Sasi dan ditulis bersama oleh Navin D'navigator dan Saran Narayan, dan dikeluarkan pada minggu pertama Oktober 2018 sempena Deepavali. Sasi The Don yang kini sedang menyiapkan album kelima, Timeless.

Beliau bersama-sama dengan Jaclyn Victor, Alvin Chong dan Caprice merakamkan lagu "Keep Flying". Dicipta sepenuhnya oleh beliau, Sasi berkata lagu itu didedikasikan khas untuk Penerbangan Malaysia (MAS) dan juga rakyat Malaysia amnya. Menurutnya: "Tidak kira pada titik mana kita hidup, ini bukan hanya untuk bergerak maju tetapi juga untuk terus terbang. Kita harus mencapai kehebatan untuk menjadikan negara kembali hebat,".

Bakat

Gaya muzik dan pengaruh
Sasi The Don sangat terkenal dengan imejnya sebagai personaliti Reggae. Beliau mencampuradukkan Reggae dengan unsur kuat India dan Asia Klasik ialah keajaiban yang dibawanya dalam kebanyakan lagunya. Beliau membesar dengan mendengarkan lagu-lagu nyanyian artis antarabangsa seperti Apache Indian, Dr. Alban, Shaggy, Bob Marley, Maxi Priest dan A. R. Rahman.

Diskografi

Album studio
 Tajuk Butiran album Manitha PiraviDikeluarkan: 2001
Label: Alai Osai Sdn. Bhd.
Format: CD, kaset For RealDikeluarkan: 2004
Label: Digital Tones Sdn. Bhd. 
Format: CD, kaset An Asian Dancehall RevolutionDikeluarkan: 2006
Label: Island Talk Asia, Sony BMG
Format: CD, kaset, muat turun digital Don't Panic! It's Just MusicDikeluarkan: 2011
Label: Island Talk Asia
Format: CD, muat turun digital TimelessDikeluarkan: TBA
Label: Island Talk Asia
Format: CD, muat turun digital

Album kompilasi
 Tajuk Butiran album Hello IndiaDikeluarkan: 23 Februari 2015
Label: Universal Music
Format: CD, muat turun digital

Lagu dan single
 Tajuk Tahun Artis jemputan "The Tide Is High" 2002 "Suatu Impian"2004 Amy Search "Anbe"  "Hold Up" 2006 Apache Indian "Hey General" 2007  "Put Your Kaiyes Indi Air" 2011 Salam "Yardy Gal" Rabbit Mac "Island Queen" 2013 "Memang Mudah" 2017 Altimet dan Maya Hanum "ABCD" 2018 Anuradha Sriram "Malaysia Boleh" Namewee dan Ning Baizura "Keep Flying" 2019 Caprice, Alvin Chong, Jaclyn Victor "Daddy Don" 2020

Filemografi
 Tahun Tajuk Peranan Saluran TV Catatan 2019Sembang Rahmah Dirinya sendiriTV AlHijrahTetamu jemputan

Konsert
 Sasi The Don Live with DiGi (2011)

Anugerah dan pencalonan
 Tahun Anugerah Kategori Penerima/Karya tercalon Keputusan 2002 Anugerah Industri Muzik India Malaysia Artis Solo Lelaki TerbaikSasi The Don  2003 Anugerah Industri Muzik ke-10 Artis Harapan 2007 Anugerah Industri Muzik ke-14 Album Inggeris Tempatan Terbaik An Asian Dancehall Revolution  Anugerah Era 2007 Artis Inggeris Tempatan Pilihan Sasi The Don & Apache Indian  2009 Anugerah MACP Lagu Inggeris Paling Banyak Dimainkan   2020 Caribbean Afro Music Awards Best International Act Dirinya sendiri 

Rujukan


Pautan luar

 Sasi The Don di Discogs
 Sasi The Don di AllMusic




Kategori:Kelahiran 1978
Kategori:Orang hidup
Kategori:Orang Malaysia berketurunan India
Kategori:Hindu Malaysia
Kategori:Orang dari Kuala Lumpur
Kategori:Penyanyi lelaki Malaysia
Kategori:Penggubah lagu Malaysia
Kategori:Penulis lirik Malaysia
Kategori:Penerbit rakaman Malaysia
Kategori:Penyanyi berbahasa Melayu
Kategori:Penyanyi bahasa Inggeris di Malaysia